Spillemandsværkstedet – Skanderborg & Silkeborg
2026-02-03 10:00 - 2026-05-26 17:00 (Europe/Helsinki) | AOF Silkeborg, Ørnsøvej 5-7, Silkeborg, 8600
Spillemandsværkstedet er et nyt undervisnings- og praksisfællesskab, som jeg starter i foråret 2026.
​
Udgangspunktet er et ønske om at skabe et rum for voksne, hvor folkemusik kan læres gennem tid, gentagelse og fællesskab – uden krav om niveau, tempo eller præstation.
Den fysiske undervisning foregår i Silkeborg og Skanderborg i samarbejde med AOF og tager afsæt i den spillemandstraditionen fra Søhøjlandet, suppleret med folkemusik fra resten af Danmark, Norge, Sverige og Finland.​
Spillemandsværkstedet er ikke et kursus i traditionel forstand, men et vedvarende værksted: et sted man vender tilbage til, og hvor musik læres som håndværk og levende praksis.
​
FAKTA
* Hvad: Spillemandsværkstedet – violinundervisning og læringsrum for voksne
* Hvor: Silkeborg og Skanderborg (AOF) samt online (mere info kommer snart)
* Hvornår: Start februar 2026
* Hvem: Undervisningen varetages af initiativtager Maja Kjær Jacobsen, violinist, komponist og formidler med mange års erfaring som udøvende musiker og underviser inden for dansk og nordisk folkemusik i både danske og internationale sammenhænge, opvokset i Virklund og bosat i Sorring.
* Målgruppe: Voksne (15 år +), begyndere såvel som øvede
Kort baggrund
Spillemandsværkstedet er udviklet som et alternativ til mål- og præstationsorienteret musikundervisning for voksne og arbejder med langsom, praksisbaseret læring med udgangspunkt i den midtjyske spillemandstradition som et levende håndværk.

Søndagsdans på Museum Rebild
2026-04-26 14:00 - 17:00, 2026-05-03 14:00 - 17:00, 2026-05-10 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Phønix feat. SangKa - Huset Ålborg
2026-04-26 15:00 - 17:00 | Huset i Hasserisgade, Hasserisgade 10, Ålborg, 9000
Der er lagt op til en helt speciel koncertoplevelse, når det danske folkemusikband Phønix inviterer den kinesiske Guzhengspiller SangKa med på scenen.
Phønix’ energiske og groovy sange og melodier fusioneres med drømmende, harpe-lignende toner fra SangKas guzheng og sammen skaber de et unikt og spændende lydunivers, hvor østlige og vestlige musiktraditioner mødes. Det er traditionelle sange og melodier, nye kompositioner, rytmiske grooves og dramatiske fortællinger, der udspringer af både kinesisk og dansk musikkultur.
Phønix & SangKa har udviklet deres sammenspil gennem 10 år og manifesteret det i udgivelsen “Groovy Guzheng” fra 2017 og senest på Phønix nye album “Nådelands Ø”, hvor SangKa medvirker som gæst på en række numre.
Samarbejdet mellem Phønix og SangKa begyndte i en rå fabrikshal i Beijing, hvor de ved åbningen af det danske kulturinstitut opdagede deres musikalske kemi. Siden har de turneret sammen i både Danmark og Kina.

Kom og dans
2026-04-29 19:00 - 21:30 | Kulturmaskinen, Frølageret, Odense, Farvergården 7, Odense, 5000
Allerede kl. 18.30 i Frølageret i Kulturmaskinen er der mulighed for at lære nogle trin, så du kan være med til at danse, når Folkemusiklauget Fynboerne spiller op til dans. Alle kan være med og det er sjovere at deltage end at se på. Bare spring ud i det, hvis du er nybegynder. Støt os ved at handle i baren. Gratis entre.

Phønix feat. SangKa - Maskinhallen Frederikshavn
2026-04-29 19:00 - 22:00 | Maskinhallen, Frederikshavn, Skolegade 8, Frederikshavn, 9900

Karl Kristian med band
2026-04-30 19:30 - 22:30 | Gimle, Roskilde, Helligkorsvej 2, Roskilde, 4000
Vestjysk historiefortælling med ny lyd
​Karl Kristian, prisvindende sangskriver fra Hvide Sande, er en af landets mest markante, nyere musikere.
Med sine danske sange har han skabt et koncertformat, der byder på gedigen historiefortælling, dragende stemningsmusik og velskrevne tekster. Bandet bevæger sig i en folk-lyd baseret på stærkt, akustisk håndværk og fængende melodier med et drys af rockede elementer med masser af groove og kant. Live suppleres med gode, humoristiske og eftertænksomme fortællinger, hvor man nemt kan drage paralleller til troubadourer som Johnny Madsen, Allan Olsen, Poul Krebs, Sebastian m.fl.
Karl Kristians evne til at formidle og tryllebinde på livescenen overrasker og imponerer og sammen med bandet har han skabt et koncept, der høster stor ros på de danske spillesteder.
I 2025 udgav Karl Kristian sit tredje album Ventede På Noget, Der Ventede Med At Komme, som er skrevet sammen med Tue West. Albummet fik 4 stjerner i GAFFA og Ulven På Sletten kom i rotation på DR P5. Han blev i marts 2025 udnævnt som månedens danske navn i GAFFA.
Det nye album er en musikalsk rejse gennem de oplevelser og refleksioner, der har præget hans opvækst med og uden kirken. Albummet er skrevet sammen med Tue West.
​
Om det nye album skriver GAFFA (2025): “Ventede på noget, der ventede med at komme er en lille perle, som umiddelbart ikke gør det store væsen af sig. Men med lidt tålmodighed åbner albummet for smukke sange om alle de spørgsmål, vi stiller os selv, når vi kommer i tvivl om det, der betyder noget her i livet.”

Lønstrup i Ord og Toner – Inger Lauritzen sange med Folkjazz trioen Liv Vester Larsen, Jens Fisker og Andreas Bøttiger.
2026-05-02 13:00 - 16:00 | Museum Rebild, Rebildvej 25B, Rebild, Skørping, 9520
“Gennem mere end tre årtier, var hun kendt i hele landet som ”Den syngende fiskerkone” og gav et utal af koncerter suppleret med fortællinger. Hun blev kendt vidt og bredt for sine viser om livet som fiskerkone i Lønstrup. Sangene fungerede som en form for terapi for Inger Lauritzen hvis mand – Knud – var kystfisker i Lønstrup.
For når han stod til søs som enten fisker eller redningsmand, fandt bekymringerne vej til Inger Lauritzen og de andre fiskerkoners sind.” Kilde: Nordjyske/ TVNord
Workshop kl. 13-14.45
Tema: Fiskerkonen fra Lønstrup, Inger Lauritzen (1926-2019) og hendes sangskat. Med udgangspunkt i Ingers egen sang- og melodibog “Sange fra Lønstrup” lærer vi 2-3 numre, hvoraf ét af numrene spilles/synges til fællessangen om eftermiddagen. Workshoppen krydres med anekdoter fra Inger og en god portion humor og hygge.
Deltagere: let øvede sangere og instrumentalister på mindre strygerinstrumenter (feks. violin, bratsch, cello), blæserinstrument (feks. saxofon, klarinet) og akkordinstrument (feks. guitar, kontrabas, klaver, harmonika).
Forudsætninger: Node- eller becifringskendskab.
Musikalsk indslag – minikoncert og fællessang kl. 15.15-16.00
På humoristisk, legende og sansende vis giver denne folkjazz trio deres musikalske bud på, hvad en fiskerby som Lønstrup er rundet af. Der er både plads til vildskab og indadvendthed, når de tre musikere på henholdsvis violin, vokal, guitar og saxofon inspireres af havets brusen, vindens blæsen og naturens barskhed.
Projektet er søsat af violinisten og vokalisten Liv Vester Larsen som er opvokset i Gl. Vennebjerg, et spytkast fra Lønstrup, der sammen med den nordjyske guitarist Jens Fisker og den fynske saxofonist Andreas Bøttiger er gået sammen i et kreativt fællesskab omkring musikken.
Teksterne er af den lokale fiskerkone Inger Lauritzen og trioen har tilføjet nyskrevne melodier og arrangement til hendes tekster. Indslaget vil krydres med små fortællinger om naturen og fiskerbyen sammen med en fællessang fra Inger Lauritzens sangskat.
Tilmelding og betaling: inden den 20. april på spillemandsmuseet@mail.dk eller på 21422949 til Niels Jørn Østergård med angivelse af mailadresse, telefonnr og af instrument/sang. Entre betales på 75.kr på mobilepay 624206 eller på dagen. Kaffe mm. kan købes på museet. Hvis man kun ønsker at høre mini-koncerten er der ingen tilmeldning. Prisen er den samme og betales ved indgangen.
Links: https://livvesterlarsen.com/, https://www.jensfisker.com/ ,https://andreasboettiger.com/
Støtte modtaget af Statens Kunstråd

Eastwind
2026-05-02 14:00 - 23:00 | Broby Gamle Skole, Broby, Sorø, Suserupvej 55, Sorø, 4180
En unik konstellation af polske Hałas Duo og danske Klezmerduo
Vi skal dybt ind i hjertet af Østeuropa til Transsylvanien, Moldavien, Galicien, Bukovina, Ukraine, Rumænien og Polen.
Her blander den livsbekræftende klezmermusik sig med romatraditionen og den lokale folkemusik i en forrygende og stemningsfuld hyldest til naturen, livet, festen og mangfoldigheden.
EASTWIND spiller på traditionelle instrumenter, som man ikke hører så ofte herhjemme – drejelire, transsylvansk cello, dulcimer, overtone fløjter og polske trommer som suppleres af harmonika, sopransaxofon og flerstemmig sang.
Hałas Duo og Klezmerduo har udvekslet og inspireret hinanden igennem 25 år. Det er blevet til mange fælles projekter: teater- og koncertmusikere i Polen, Frankrig og Danmark, fælles forestillinger og studieprojekter omkring traditionel østeuropæisk musik, bl.a. i grænseområdet Polen/ Ukraine /Hviderusland, arrangører af østeuropæiske danseaftener.
Jacek Halas er en af pionèrerne indenfor genopblomstringen af den polske folkemusiktradition.
Han vil bl.a. fortælle om møder og udveksling med de gamle spillemænd og dansere, om genoplivningen af det gamle Helligtrekongersspil, hvor folk vandrer udklædte fra hus til hus med musik og sang. Om at rejse i Ukraine og spille sammen med de gamle drejeliremestre. Og om at opbygge dansehus i Poznan og invitere unge indenfor.
Det foregår på letforståeligt engelsk – med mulighed for oversættelse.
Danseworkshop med Halas Duo
Jacek Halas er en fremragende danselærer, der alene med sit kropssprog kan lære selv de mest finurlige danse fra sig. Han har oprettet og er leder af Dansehuset i Poznan og har i årevis beskæftiget sig med traditionelle østeuropæiske folkedanse.
Workshoppen vil være et festligt møde med enkle danse fra Østeuropa, hvor alle kan være med.
Jacek Halas akkompagnerer selv på harmonika og Alicia Choromanska-Halas spiller med på tromme.
Spilleworkshop med Klezmerduo
Henrik Bredholt (Saxofon, klarinet) og Ann-Mai-Britt Fjord(harmonika) vil stå for spilleworkshoppen, hvor alle instrumenter er velkomne.
Vi skal spille enkle dansemelodier fra Polen, Ungarn og Bukovina, som vi får lov at afprøve til aftenens bal.
Se hjemmesiden for program og tilmelding til spisning

Mariagerbal 2. maj 2026 kl. 19.00 - 23.00
2026-05-02 19:00 - 23:00 | Mariager Friskole, Gl Hobrovej 10, Mariager, 9550, Denmark
Bal med folkedans 2. maj 2026 kl. 19.00 i hal 2 på Mariager Efterskole, Gl. Hobrovej 10, 9550 Mariager. Anette Bech-Dalsteup, Dorthe Linde Jørgensen, Martin Madsen og Jan Michaelsen. Entre kr 150,00 under 18 år kr. 75,00. Incl. Kronjysk Kaffebord. Ingen tilmelding.
Hadsund og Omegns Folkedanserforening. Tlf 51861059

Åbningskoncert med folkBALTICA Ensemblet og gæster
2026-05-02 19:30 - 22:00 | Alsion, Sønderborg, Alsion 2, Sønderborg, 6400
Horisonter åbner sig, når vi bevæger os. Når vi skærper vores øjne og ører og lader sanserne tage over. Kan dette gøres bedre end med musikken som drivkraft? Publikum kan glæde sig til en imponerende folkBALTICA-festival med titlen »Horisonter«.
folkBALTICA Festival 2026: 02. – 10. maj
folkBALTICA Ensemblet (D/DK)
Sønderjysk Pigekor (DK) med
Stundom (DK)
under ledelse af Harald Haugaard
folkBALTICA Festivalens åbningskoncerter har gennem årene udviklet sig til en vigtig og festlig dansk/tysk begivenhed fuld af livgivende spilleglæde, kunstnerisk mod og fællesskab på tværs af sprog, kulturer og grænser. Festivalens kunstneriske leder Harald Haugaard har sammensat et program, som indeholder smagsprøver på musik, kunstnere og koncepter fra det samlede festivalprogram. Blandt opfører folkBALTICA Ensemblet værker skrevet af årets huskunstner den danske trio Stundom.
Koncerten gæstes af Sønderjysk Pigekor under Mette Rasmussens kyndige ledelse samt udvalgte solister fra det øvrige program, men det er og bliver folkBALTICAs eget orkester ”folkBALTICA Ensemblet”, som er festivalens hovedattraktion. De 40 unge talenter i alderen 15-25 år stammer fra begge sider af den dansk/tyske grænse, og dette orkester er så vidt vides det eneste af sin slags i hele Europa. De mødes syv gange om året for at dele musikken, lære hinanden at kende som mennesker og musikere og ikke mindst udvikle sig i fællesskab.
De taler dansk, tysk og engelsk sammen, men først og fremmest taler de musik, for musikken er et af de stærkeste sprog, vi har. Våren kommer – og det er folkBALTICA Ensemblet, der bringer den.

50 års jubilæums bal
2026-05-02 19:30 - 23:30 | Ellegården, Stavnsholtvej 168, Farum, 3520
I anledning af Farum Folkedansere har haft 50 års jubilæum bliver der afholdt et kanon bal med Anja Præst trio på Ellegården i Farum.
Det vil være muligt at indtage medbragt mad fra kl. 18.

folkBALTICA Festival: Kiming-Ensemblet
2026-05-03 20:00 - 22:00 | Sct Clemens kirke, Rømø, Havnebyvej 152, Rømø, 6792
Horisonter åbner sig, når vi bevæger os. Når vi skærper vores øjne og ører og lader sanserne tage over. Kan dette gøres bedre end med musikken som drivkraft? Publikum kan glæde sig til en imponerende folkBALTICA-festival med titlen »Horisonter«.
folkBALTICA Festival 2026: 02. – 10. maj
Kiming-Ensemblet
Emilia Marienfeld (D): violin, sang
Mette Kathrine Jensen (DK): harmonika
Clara Wigger (D): klarinet
Christoffer Dam Thorhauge (DK): violin
Marcus Florez (DK): guitar
folkBALTICA har i flere år vakt den rige musikalske tradition i denne unikke region til live med ø-koncerterne. Øerne er hjemsted for en levende folkemusik, der er præget af havet, tidevandet, menneskerne og deres historie. Musikken har rejst over de store have og taget den unikke lyd fra kystlandskabet til sig – gennemsyret af søfarernes fortællinger, bølgernes brusen og øboernes dybe forbundethed med deres omgivelser.
Der vil også være koncerter på øerne i år. Med undtagelse af ét medlem er der dannet et helt nyt ensemble: Kiming Ensemble! Ensemblet fører traditionen videre med en frisk lyd og en ny energi og tager publikum med på en musikalsk rejse. Rejsen fører jer langs kysten og ud over horisonten – gennem lyd og tid, der gør det muligt at mærke Vadehavsøernes væsen i hver eneste tone.

Zenobia
2026-05-05 15:45 - 17:00 | Aktivitetsgården Tarm, Torvegade 20, Tarm, 6880, Denmark
Koncert med danske viser og sange samt Zenobias egne numre.
Koncerten foregår i et telt i forbindelse med Seniorfestival uge 19 i Tarm.
Der er fri entre, og der sælges mad på pladsen fra kl. 17.00.

Rabalder-Band, Forårsbal
2026-05-05 19:30 - 22:30 | Gimle, Roskilde, Helligkorsvej 2, Roskilde, 4000
Rabalder-Band består af Signe Kierkgaard Schmidt, Anna Østerby, Nikolaj Steensbæk Jørgensen, Lukas Hainer Kjær og Trine Schuldt Jørgensen.
Det er et nyt, ungt bal-band med god, frisk energi, der skaber en god stemning, hvor de er.
​
Til ballet på Gimle kan man forvente flere lokale Roskilde-melodier og -danse, de har fisket op fra de gamle nodebøger.
De 5 musikere er en spredt gruppe, der med deres forskellige studier både repræsenterer Göteborg, Stockholm og FolkeKons i Esbjerg. Forvent en masse gode, gamle, traditionelle dansemelodier, når Rabalder-Band går på scenen.

Folk Friends
2026-05-05 19:30 - 23:00 | Baltoppen LIVE, Baltorpvej 20, Ballerup, 2750
Med rødderne solidt plantet i den vestjyske muld har folkemusik-veteranerne i Folk Friends gennem mere end en menneskealder leveret god musik og godt humør.
Kærligheden til den irske folkemusik skinner tydeligt igennem, når trioen går på scenen, men som årene er gået, er der kommet flere og flere danske sange med.
Svend Erik Larsen er i forgrunden, med sit sprudlende humør, sin guitar og en masse gode sange i bagagen. Han har selv skrevet og oversat mange sange og disse er blevet en naturlig del af Folk Friends´ program.
Lyder Horsted er manden, som lægger en solid og sikker bund i orkestrets lyd med sin elbas. Sammen med Svend Erik Larsen har han set de fleste spillesteder i Danmark indefra. De to er gode, gamle venner og har de inviteret endnu en erfaren musiker med i vennekredsen.
Bent Skourup er en legende på folkemusik-scenen, hvor han blandt andre har spillet med La Porta Band, Bayous, Carsten Kjær og Thomas Kjellerup. I Folk Friends bidrager han til et nyt og opdateret lydbillede med guitar, violin og flerstemmigt kor.
Aftenen vil bringe godt humør, gode historier og skøn musik til såvel det lyttende som det medsyngende publikum. En god afrunding af endnu en keltisk sæson i Baltoppen LIVE.
170,- (+ et ordregebyr)
Siddepladser på balkon
Skotsk & Irsk Musikscene på Baltoppen LIVE
Baltoppen LIVEs café tilbyder fra kl. 18:00 forudbestilt sæsonbuffet. 195,-

Jensen & Bugge spiller kirkekoncert ved Odder
2026-05-06 19:30 - 21:00 | Gosmer Kirke, Troldbjergvej 10, Odder, 8300, Denmark
Kirkekoncert

folkBALTICA Festival: Ove Thomsen (D) & sihav (DK)
2026-05-07 19:00 - 21:00 | Haus Nordschleswig, Vestergade 30, Aabenraa, 6200
Horisonter åbner sig, når vi bevæger os. Når vi skærper vores øjne og ører og lader sanserne tage over. Kan dette gøres bedre end med musikken som drivkraft? Publikum kan glæde sig til en imponerende folkBALTICA-festival med titlen »Horisonter«.
folkBALTICA Festival 2026: 02. – 10. maj
Et samarbejde med Bund Deutscher Nordschleswiger; Aabenraa Live
Ove Thomsen (D), support: sihav (Aabenraa)
I næsten to årtier har sangeren og sangskriveren Ove Thomsen præget den nordtyske musikscene med sit band OVE og som soloartist. Hans musikalske arbejde spænder fra følsomme sangtekster til energifyldte sceneshows. Som del af børnemusikduoen Deniz & Ove begejstrer han også et ungt publikum med iørefaldende melodier og humoristiske historier.
Fans kan glæde sig til et autentisk, legesygt og sprogbegejstret program – uhøjtideligt og fuld af hjertevarme.
sihav består af 5 unge mennesker fra Sønderjylland/Danmark, der, trods deres forskellighed, forenes i musikken med ambitionen om måske en dag at erobre verden. Deres sange er lige så mangfoldige som deres personligheder – at være musikalsk uforudsigelige er sihavs erklærede mål.

folkBALTICA Festival: Flach | Østerby
2026-05-07 19:00 - 21:00 | Foreningen Nygård, Nordborg, Nørreskovvej 41, Nordborg, 6430
Horisonter åbner sig, når vi bevæger os. Når vi skærper vores øjne og ører og lader sanserne tage over. Kan dette gøres bedre end med musikken som drivkraft? Publikum kan glæde sig til en imponerende folkBALTICA-festival med titlen »Horisonter«.
folkBALTICA Festival 2026: 02. – 10. maj
Falch | Østerby (DK)
Henriette Flach: violin, hardangerfele & nøgleharpe
Anna Østerby: accordion
Træd ind i en verden, hvor toner, harmonier og overtoner forenes i små instrumentale fortællinger. Med accordion, nøgleharpe og hardangerfele inviterer Anna Østerby og Henriette Flach dig ind i deres nordiske univers af originalmusik. Duoen udgav i september 2024 deres debutalbum ”Ude af mine hænder”. Et album, der med tæt samspil tager lytteren gennem glæde, savn, håb, tyngde, lethed, nattehimmel og sollys. Samlet i en fælles fortælling omhandler de alt det, som hvirvler omkring os og former de liv, vi lever. Om alt det, der er: Ude af mine hænder.
Begge musikere har studeret folkemusik i Sverige og var medlemmer af folkBALTICA Ensemblets første årgange.

SHELTER FROM THE STORM
2026-05-08 15:00 - 2026-05-09 23:59 | Skråen i Nordkraft, Kjellerups Torv 5, Aalborg, 9000
— SHELTER FROM THE STORM —
Aalborgs nye folk- og countryfestival
8. og 9. maj 2026 i hele Nordkraft, arrangeret af Skråen
Aalborg får en ny festival. Skråen er nu klar til at løfte sløret for et samarbejde med et bredt udsnit af institutioner i Nordkraft, som er gået sammen om et meget ambitiøst fælles projekt, Shelter From The Storm.
— — — — — — — — — — —
The Tallest Man On Earth (SWE)
Calexico (US)
Thomas Dybdahl (NO)
Allan Olsen (DK)
Parker Millsap (US)
Willi Carlisle (US)
Charlie Parr (US)
Will Varley (UK)
Clara Mann (UK)
Country Side of Harmonica Sam (SWE)
Dylan LeBlanc (US)
Chris Acker (US)
Creekbed Carter Hogan (US)
Gwenifer Raymond (UK)
Stöj Snak (DK)
Hjalte Ross (DK)
Ria Qvist (DK)
Oskar Krusell (DK)
Karen Cecilie Cæsar (DK)
+ Flere artister tilføjes løbende!!
— — — — — — — — — — —
Partoutbillet: 725 kr.
Early Bird-billet: 625 kr.
Støttebillet: 1025 kr.
— — — — — — — — — — —
Følgende institutioner bidrager til festivalen:
Skråen
Teater Nordkraft
Biffen
Aalborg Kulturskole
Restaurant Azzura
Den Rytmiske Aftenskole
Destination Nord
DGI Nordjylland
Øvelokaleforeningen Baghuset
SIFA
Tapa Tapas
Enjoy Nordjylland

folkBALTICA Festival: Stundom
2026-05-08 20:00 - 22:00 | Hagges Musik Pub, Vestergade 80, Tønder, 6270
Horisonter åbner sig, når vi bevæger os. Når vi skærper vores øjne og ører og lader sanserne tage over. Kan dette gøres bedre end med musikken som drivkraft? Publikum kan glæde sig til en imponerende folkBALTICA-festival med titlen »Horisonter«.
folkBALTICA Festival 2026: 02. – 10. maj
Stundom (DK)
Emma Elmøe: violin
Julian Svejgaard: klaver
Villads Hoffmann: cittern
Stundom er lyden af ny nordisk folkemusik: De tre musikere deler en helt særlig kemi, som får sublim vellyd og poetisk nerve til at smelte sammen. Med få midler skaber den unge danske trio fængende melodier og overdådige landskaber af lyd. Nogle gange sart og andre gange med et eksplosivt drive forener Stundom den dansante folkemusik med kammermusikkens elegance.
Stundom er folkBALTICAs huskunstner i 2026. Festivalen glæder sig til at præsentere dem i mange forskellige sammenhænge på scenerne i hele regionen, i samarbejde med gymnasierne, sammen med folkBALTICA Ensemblet og ikke mindst i samtale med publikum.

folkBALTICA Festival: Baltic Sea String Band
2026-05-09 15:00 - 17:00 | Den historiske lade, Aabenraa, Nørbyvej 98, Aabenraa, 6200
Horisonter åbner sig, når vi bevæger os. Når vi skærper vores øjne og ører og lader sanserne tage over. Kan dette gøres bedre end med musikken som drivkraft? Publikum kan glæde sig til en imponerende folkBALTICA-festival med titlen »Horisonter«.
folkBALTICA Festival 2026: 02. – 10. maj
BALTIC SEA STRING BAND
Esko Järvelä (FIN): 5-strenget violin
Johanna-Adele Jüssi (EST/N): violin
Emma Reid (S/UK): violin & viola
Kirstine Elise Pedersen (DK): cello
“Baltic Sea String Band” består af fire anerkendte og højt skattede musikere, som under finske Esko Järveläs ledelse sammensætter et specifikt repertoire til årets festival med udgangspunkt i de enkelte musikeres respektive musiktraditioner fra Estland, Finland, Sverige, Norge, England og Danmark.
Tre af musikerne har gæstet folkBALTICA tidligere i andre sammenhænge, mens den vidunderlige engelske/svenske violinist Emma Reid besøger festivalen for første gang.
Nok minder besætningen om den klassiske strygekvartet, men netop begrebet “strygekvartet” nyfortolkes af disse fire fremragende musikere med folkemusikken som den strømmende åre. I den historiske lades intime rammer kommer publikum helt tæt på denne nyskabelse.

Folk Danes Legestue 2026
2026-05-09 19:00 - 23:30 | Tarup Skole, Tarupgårdsvej 1, Odense, 5210, Denmark
Folk Danes inviterer til legestue d. 9 maj 2026
Lokation: Tarup Skole, Tarupgårdsvej 1, 5210 Odense NV
Letbanen stopper ikke langt der fra, til de som skulle komme med offentlig transport.
Musikken leveres af Folk Danes Musikere.
Der vil være instruktion til dansen hele aftenen
af flere af Folk Danes dygtige instruktører.
Entré koster 100,- inkl. kaffe og kage i pausen.
Vi håber at se jer til en hyggelig aften!
Bedste Hilsner
Folk Danes

Koncert med KATIE SPENCER (UK)
2026-05-09 19:30 - 21:30 | Fraugde Kirke, Fraugdevej 67, Fraugde, Odense SØ, 5220
Den britiske singer/songwriter Katie Spencer voksede op i Hull, Yorkshire og har med sit trejde og særdeles anmelderroste album “What Love is” (2025) slået sit navn fast på den britiske Moderne Folk og Singer/songwriter-scene og har turneret intensivt i hele Europa, Australien og Canada.
“What Love is” har fået en hel del opmærksomhed på BBC Radio og på den britiske Folk Chart.
Katie skriver dybt originale tekster, har en varm og imødekommende stemme og mestrer guitaren som få.
I Fraugde Kirke medvirker også bassist (fretless) Alan Thomson, der i flere årtier optrådte og indspillede med legendariske John Martyn.
Den legendariske Folk-musiker Ralph McTell (ham med “Streets of London”) har beskrevet Katie Spencers musik sådan:
“Katie’s guitar playing has echoes of my dear friend the late great Bert Jansch. Like a musical weaver she threads her poetic lyrics through the guitar’s strings and produces little tapestries of song.” – Ralph McTell
Presseklip:
“Imaginative imagery supported by compelling music that summons up the best of early 70s folk, fluently delivered with its own contemporary power. An outstanding writer and musician.”
Record Collector ✮✮✮✮
“Katie Spencer sits gracefully in a vocal nook between Sandy Denny, Linda Thompson and, to conjure a name we hear less often these days, Bridget St John.” – Prog Magazine
Vi er stolte over, at Katie vil lægge vejen forbi Fraugde Kirke, Odense SØ. Den næsten 1000 år gamle kirke i Fraugde, danner den perfekte ramme for en stemningsfuld koncert i historiske omgivelser.
Vi kan garantere, at det bliver en musikalsk oplevelse ud over det sædvanlige med masser af sjæl.
Oplevede du den magiske koncert med Iona Lane i Fraugde Kirke i maj 2025? Så vil du med garanti også kunne lide denne koncert!
BILLET 🎫
Billetter á 150 kr. kan købes via billetlink:
https://forms.churchdesk.com/f/zC3V7c8waV
DØRENE ÅBNES KL. 19.00 og der er mulighed for at købe øl/vand og efterfølgende Vinylplader med Katie Spencer mv.

Fromseier & Hockings
2026-05-09 20:00 - 22:00 | Haslev Bibliotek, Jernbanegade 62, Haslev, 4690
Fromseier Hockings repræsenterer den moderne scene for nordisk folkemusik, hvor vi forener den dybe tradition med et nutidigt og innovativt udtryk. Efter mange år på de internationale landeveje i både Canada, Australien og Europa, har vi oparbejdet et sammenspil, der er både impulsivt, virtuøst og hudløst ærligt.
Mere end blot en koncert – et fællesskab For os er historiefortællingen og kontakten med publikum helt central. Vi gør os umage med at skabe et rum, hvor afstanden mellem scene og sal forsvinder. Gennem vores musik og de finurlige fortællinger, der binder den sammen, inviterer vi publikum ind i et særligt fællesskab, som vi oplever skaber en helt fantastisk og varm stemning på landets folk-klubs og spillesteder.
Kort om Fromseier Hockings:
Prisvindende kvalitet: Vi har modtaget både Danish Music Award Folk og Dansk Musiker Forbunds Livepris.
Ekvilibristisk sammenspil: Ditte Fromseier (violin/sang) og Sigurd Hockings (guitar/sang) leverer et sammenspil, der er blevet kaldt “en dimension, som kun søskende og ægtefolk har adgang til”.
International erfaring: Vi medbringer en rutine fra verdens store scener, som vi omsætter til en intens og nærværende kluboplevelse.

folkBALTICA Festival: Rasmus Lyberth
2026-05-10 15:00 - 17:00 | Rinkenæs Korskirke, Kirkevej 1, Gråsten, 6300
Horisonter åbner sig, når vi bevæger os. Når vi skærper vores øjne og ører og lader sanserne tage over. Kan dette gøres bedre end med musikken som drivkraft? Publikum kan glæde sig til en imponerende folkBALTICA-festival med titlen »Horisonter«.
folkBALTICA Festival 2026: 02. – 10. maj
Rasmus Lyberth (DK)
Grønlands største sanger byder på en fin, folkelig, festlig og følsom koncert.
Sammen med sin faste tangentvirtuos, Kristoffer Jul Reenberg, præsenterer Rasmus Lyberth en perlerække af sine iørefaldende sange fra en livslang karriere som artist. Der er gamle hits som mange kan synge med på, men der er også nye numre som man kan lade sig begejstre af. Undervejs krydrer Rasmus med spændende fortællinger fra landet højt mod nord, sjove anekdoter fra livet på landevejen og smukke betragtninger fra hjertet.
Koncerten giver et fint og nuanceret indtryk af den grønlandske sanger. Man mærker tydeligt den karismatiske folkesangers smukke sjæl og sprudlende væsen. Hvis man ikke kender Rasmus Lyberth i forvejen kommer man til at knuselske ham efter denne oplevelse.

KBH FOLK JAM
2026-05-11 20:00 - 23:30 | Café Langebro, Islands Brygge 1B, København, 2300, Denmark
Velkommen til Københavns hyggeligste jam. Vi er på café Langebro, hver måned, den anden mandag i måneden. fra kl. 20.
Hvordan foregår en jam?
FolkJam er en klassisk åben jamsession, hvor alle kan deltage. Fokus er på ”spillemandsmusik” i den nordiske folkemusiktradition i bredeste forstand, men der kan sagtens forekomme afstikkere til irsk folkemusik eller hvad der nu lige kommer på bordet.
Der vil typisk være en eller to, som sætter musikken i gang og spiller for.
Når et nummer afsluttes, vælges der et nyt nummer, hvor alle kan byde ind med, hvad der så skal spilles.
Det er ligegyldigt, hvilket niveau du har, så længe du har lyst til at spille.
Hvis du hverken synger eller spiller, er du også meget velkommen til bare at sidde og lytter.
Så grib dit instrument, din ven, kæresten og svigermor for nu skal der festes!
Find os på Facebook under KBH FOLK JAM

Laugsaften med Ribe Danse- og Spillemandslaug
2026-05-15 08:00 - 17:00 | Rosen Alle 3, 6760 Ribe, Rosen Alle 3, Ribe, 6760
Kom og dans. Laugsorkestret spiller op til bal. At deltage er normalt ganske gratis og ufarligt. Spiller du et instrument, så tag det med. Du er også velkommen til bare og lytte og kigge på. Vi glæder os til at se dig.

Todages dansekursus med Ami Dregelid, Andreas Berchtold og Kristofer Pettersson
2026-05-15 10:00 - 2026-05-16 17:00 | Spejdercenter CPH, Wagnersvej 33, København, 2450, Denmark
Kurset gennemføres i samarbejde med Eric Sahlström Institutet
Vi gentager succésen fra sidste år og holder igen et todages kursus i svensk folkedans – med tre af sveriges allerbedste undervisere! 💃🕺
Vi skal danse Bondpolska – en herligt energisk dans med skøn musik!
”Vi tycker det är så roligt att undervisa tillsammans och få folk att dansa, både på kurs och på det sociala dansgolvet” siger Ami, Andreas och Kristofer.
PRAKTISK INFORMATION
✨ Dato: den 15. og 16. maj 2026
✨ Tid: klokken 10-17 begge dage, inkl. pauser
✨ Sted: Spejdercenter CPH, Wagnersvej 33, 2450 København SV
✨ Pris: 1020 kr. (inkl. bal lørdag aften)
✨ Tilmelding: kurset er lige nu fuldt booket, men du kan skrive dig på venteliste her: https://forms.gle/wCUtBfdbdvt9q9Us8
Der er god sandsynlighed for at komme med, selvom man står på venteliste – så tøv ikke med at skrive dig på!
https://forms.gle/wCUtBfdbdvt9q9Us8
Hvis der bliver en plads ledig, får du tilsendt information om betaling.
Tilmelding foregår enkeltvis og du behøver ikke komme med en partner – alle danser med alle!
✨ Overnatning og forplejning: deltagere sørger selv for overnatning og forplejning
✨ Niveau: åbent niveau, du skal have danset folkedans før (hvor meget er ikke så vigtigt)
✨ Maks antal deltagere: 30 personer
BAL LØRDAG AFTEN 💃
Kurset afsluttes med et åbent dansk-svensk bal lørdag aften den 16. maj – med formidable Lilian og Gitte Vammen og Kristofer Pettersson 🔥 Ballet er inkluderet i prisen for kursusdeltagere og koster 100 kr. for udefrakommende. Læs mere her: https://folkalender.dk/arrangement/dansk-svensk-bal-med-lilian-og-gitte-vammen-og-kristofer-pettersson/
INDHOLD I KURSET
🕺 Dansa Bondpolska med Ami, Andreas och Kristofer 🕺
På kursen kommer du att få dansa Polska från Viksta eller som den kallas i dagligt tal Bondpolska. Undervisningen har musikaliskt och dansant fokus – du kommer att få dansa och lyssna till Kristofers spel och syftet är att det ska vara lätt och kul och samtidigt ge fördjupad kunskap. Med metoder där du får öva och pröva, känna och uppleva i kroppen, kommer du att få jobba med rörelsekvalitet, balans, musik, teknik mm – allt för att få till en avspänd, energifylld och musikalisk dans.
OM UNDERVISERNE
Ami Dregelid och Andreas Berchtold och Kristofer Suha Pettersson har ägnat större delen av sina liv åt dans och musik både som utövare och pedagoger. De är speciellt intresserade av samspelet mellan de som dansar och med den som spelar och de har både var för sig och tillsammans utvecklat folkdans och folkmusik som kunskapsområde.
Alla tre har lång erfarenhet som dansare, musiker, lärare och utbildare i många olika sammanhang, bland annat på stämmor, festivaler och kurser men även inom utbildningar som folkdansutbildningen vid Eric Sahlström Institutet, på Musikhögskolan i Stockholm och på Stockholms konstnärliga högskola.
Kurset gennemføres med støtte fra:
Eric Sahlström Institutet
Københavns Kommune – Legat til skandinavisk samarbejde
Clara Lachmanns Stiftelse
